**Сонгон шалтгаруулалтад зориулсан зохиол – БИЛГҮҮН**

(1-р анги сцен 7,8,9)

**7. ТРЕВОР ЛОУНЖ ДОТОР/ОРОЙ**

Зөөгч хийх Билгүүн. Ананд гаднаас орж ирэн текний наад талын сандал дээр сууна. Билгүүн Ананд дээр ирнэ.

БИЛГҮҮН

Хээе, хүрээд ирчихсэн үү, анд аа? Ганц л эрээс явсан юм уу?

АНАНД

Өнөөдөр хүн бага байна аа, танайхаас хүмүүс гарах нь уу?

БИЛГҮҮН

Гаргана шдээ, болгоно шдээ мань чинь. За тэр яахав, чи харин яг зөв цагтаа ирлээ. Би чамайг хэдэн залуустай танилцуулна, за юу?

АНАНД

Бас юун яадаг залуучууд вэ?

БИЛГҮҮН

Ороод танилцана аа. ВИП өрөөнд сууж байгаа.

Анандыг юм хэлэхийн завдалгүй өрөө рүү дагуулан орох Билгүүн.

**8. ВИП ӨРӨӨ -ТРЕВОР ЛОУНЖ- ДОТОР/ШӨНӨ**

Ананд, Билгүүн хоёрыг орж ирэхэд ширээ дүүрэн уух зүйлс өрөөстэй, дөрвөн залуу сууж байна. Бүгд Анандыг сонжсон янзтай харна. Ананд ч мөн адил залуусыг нэг нэгээр нь харна. Харахад цэмцгэр хувцастай, 30 эргэм насны залуус.

БИЛГҮҮН

За.. Танилц ах нараа, энэ нөгөө миний яриад байсан залуу, Ананд.

НААГИЙ

Өө ах нь нэрийн хуудсаа машинд орхичихож. За за ямартай ч танилцсан юм чинь тээ

БИЛГҮҮН

Тийншдээ, хамаагүйшдээ ахаа. За манай энэ найз бол та нарт хэлж байсанчлан ухаантай, сэргэлэн, хамгийн гол нь нэг харсан юмаа огт мартдаггүй гоц ухаантай залуу. Та хэд ямар ч ажил даалгасан итгэлийг чинь алдахгүй, гол нь ямар ч алдаагүй гүйцэтгэнэ.

**9. ӨРӨӨНИЙ ҮҮД -ТРЕВОР ЛОУНЖ- ДОТОР/ШӨНӨ**

БИЛГҮҮН

Хөөе, Анандаа, чи явах гээд байгаа юм уу?

АНАНД

Намайг иймэрхүү хүмүүстэй битгий холбож бай гэж хэлсэн биз дээ. Би ямар юу ч хамаагүй хий гэхээр нь хийгээд сууж байдаг алиалагч юм уу?

БИЛГҮҮН

Чиний давуу талыг л харуулах гэж тэгж байна шдээ. Харваас соёлтой цэвэрхэн гоё ах нар байгаа биз дээ? Чамтай яг ажлаа ярих гэж байхад нь гараад явчих юм.

АНАНД

Юун ажил юм?

БИЛГҮҮН

Чамаар бараа зөөлгүүлье гэсэн юмаа.

АНАНД

Юун бараа?

БИЛГҮҮН

(Эргэн тойрноо харан зөөлхнөөр чихэнд нь шивнэнэ)

Яагаав... нөгөө

АНАНД

Юу гээд байгаан бэ?

БИЛГҮҮН

Зүгээр илүү дутуу юм хийхгүй, эд нарын өгснийг хүмүүст нь хүргэж өгөөд л болоо. Хөлсийг нь сонсвол чи итгэхгүй дээ

АНАНД
/Толгой сэгсрэн/

Иймэрхүү яриа болоогүй гэж бодоорой.

Ананд үүд рүү алхана.

БИЛГҮҮН

Хөөе, байж бай л даа.

(2-р анги сцен 16)

**16. АНАНДЫН ГЭР ДОТОР/ОРОЙ**

Гэртээ орж ирэх Ананд. Билгүүн цохиулж, зодуулсан янзтай нүүр нь хөхөрсөн байна.

АНАНД

Наад нүүр ам чинь яачихаа вэ? Ажилдаа явахгүй байсан юм уу?

БИЛГҮҮН

Өнөөдөр очиж болохгүй ээ. Чи яагаад утсаа ч авахгүй, гэртээ ч ирж хоноогүй юм

АНАНД

Ажилтай байсан юм аа. Өглөө чамайг унтаж байхад чинь ирж хувцсаа сольчихоод явсаншд.

БИЛГҮҮН

Тэр цүнхийг нь хаана хийчихсэн юм?

АНАНД

Хаячихсан гэж хэд хэлдэг юм бэ? Би чиний зуучилсан ажлаас болж хэдэн арван жил шоронгийн цаана суухаа шахсан. Мэдэж байна уу?

БИЛГҮҮН

Би чамайг албадсан юм уу? Чамайг мөнгөний хэрэг байна гээд байхаар чинь ажил олж өгсөн дөг. Иймэрхүү ажил эрсдэлтэй л байдаг шд. Угаасаа цагдаа нартай холбоотой гэж сэжиглэсэн болоод л тэд нар өөр хүний гараар ажлаа хийлгэж байгаашд. Нөгөө ухаантай толгойгоороо тэгж бодохгүй яасан юм?

АНАНД

Байзаарай, чи мэдэж байсан юм уу?

БИЛГҮҮН

Үгүй ээ, өчигдөр тэд нараас сонссон юм аа.

Ананд чимээгүй сууна. Билгүүн гэнэт Анандын хажууд ирж сууна.

БИЛГҮҮН

За яг хаана хийснээ хэлчих л дээ, тэгэхгүй бол мань чинь, бишээ чи бид хоёр хоёулаа аюулд орох гээд байна. Өнөөдөр ажил дээр очно гэсэн, намайг очоогүйг мэдээд аягүй бол манай гэрийг олоод ирчихэж ч магад. Гуйж байна ш дээ, анд аа

АНАНД

Зугтааж яваад хаячихсаан. Цагдаа нарын гарт ороо биз. Би ахиж ийм хэргээр чамтай холбогдмооргүй байгаа болохоор чи наадхаа тэр сайн ах нартайгаа л ярилц.

БИЛГҮҮН

Ёстой хэлэх үг алга даа. Хэн хэний төлөө ийм юм хийлээ дээ. За за, би өнөөдөртөө Заяагийх руу явж хонолоо.

АНАНД

Нэг мөсөн ачаагаа аваад явчихвал яасан юм? 5 жилийн өмнөх кафены хэрэг ч энэ удаагийн хэрэг ч нүдээ аниад өнгөрөөх болохоор тэр чигтээ холбоогүй байя.

БИЛГҮҮН

За харамсана даа, чи.

АНАНД

Угаасаа кафены өрийг одоо болтол би төлж байгаа. Өөр надад харамсаад байх зүйл байхгүй.

Ачаагаа аваад, хаалга саван гарах Билгүүн. Гэртээ ганцаараа үлдэх Ананд.